ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 62/2558 เรื่อง แบบคําขออนุญาตเสนอขายหลักทรัพย์ที่ออกใหม่พร้อมกับการทํา คําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้าง การถือหุ้นและการจัดการ เอกสารหลักฐานประกอบคําขออนุญาต และรายละเอียดข้อมูลในหนังสือนัดประชุมผู้ถือหุ้น \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 5 วรรคหนึ่ง แห่งประกาศคณะกรรมการกํากับตลาดทุนที่ ทจ. 34/2552 เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ลงวันที่ 3 สิงหาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 23/2554 เรื่อง แบบคําขออนุญาตเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ เอกสารหลักฐานประกอบคําขออนุญาตและรายละเอียดข้อมูลในหนังสือนัดประชุมผู้ถือหุ้น ลงวันที่ 10 สิงหาคม พ.ศ. 2554ข้อ ๒ ให้ผู้ขออนุญาตที่ประสงค์จะเสนอขายหลักทรัพย์ที่ออกใหม่ยื่นคําขออนุญาตตามแบบ 35-1-RE ที่จัดไว้บนเว็บไซต์ของสํานักงาน พร้อมทั้งเอกสารหลักฐานประกอบคําขออนุญาตดังต่อไปนี้ จํานวน 3 ชุด(1) เอกสารซึ่งระบุรายละเอียดเกี่ยวกับบริษัทที่จะเสนอขายหลักทรัพย์ โดยเอกสารดังกล่าวต้องมีรายละเอียดในลักษณะเดียวกับแบบและรายการที่กําหนดไว้ในแบบแสดงรายการข้อมูลการเสนอขายหลักทรัพย์ตามแบบ 69/247-1 ในส่วนที่เกี่ยวข้องกับรายละเอียดเกี่ยวกับแผนการปรับโครงสร้าง และข้อมูลอื่นเพื่อการตัดสินใจของผู้ถือหลักทรัพย์ รวมทั้งข้อมูลที่มาของการกําหนดสัดส่วนในการเสนอขายหลักทรัพย์เพื่อแลกกับหลักทรัพย์ของบริษัทจดทะเบียนที่ถูกเสนอซื้อหลักทรัพย์(2) เอกสารซึ่งระบุรายละเอียดเกี่ยวกับกรรมการ ผู้บริหาร และผู้มีอํานาจควบคุมในเรื่องดังต่อไปนี้ (กรณีผู้ขออนุญาตเป็นบริษัทลงทุนที่จัดตั้งขึ้นใหม่) (ก) ชื่อและสกุล (หากมีการเปลี่ยนชื่อหรือสกุล ให้ระบุชื่อหรือสกุลเดิมด้วย)(ข) เลขประจําตัวประชาชน(ค) การดํารงตําแหน่งเป็นกรรมการหรือผู้บริหารในบริษัทอื่น(3) สําเนาหนังสือบริคณห์สนธิที่กระทรวงพาณิชย์รับรอง สําเนาหนังสือรับรองกระทรวงพาณิชย์ สําเนาข้อบังคับบริษัทที่กระทรวงพาณิชย์รับรอง ของผู้ขออนุญาตและบริษัทย่อยของผู้ขออนุญาต(4) เอกสารที่แสดงได้ว่าบริษัทจดทะเบียนที่ถูกเสนอซื้อหลักทรัพย์และผู้ขออนุญาตได้มีการจัดส่งหนังสือนัดประชุมให้แก่ผู้ถือหุ้นล่วงหน้าอย่างน้อยสิบสี่วันก่อนการประชุมผู้ถือหุ้นของบริษัทจดทะเบียนที่ถูกเสนอซื้อหลักทรัพย์และของผู้ขออนุญาต (กรณีผู้ขออนุญาตเป็นบริษัทที่มีหุ้นจดทะเบียนในตลาดหลักทรัพย์)(5) สําเนาหนังสือนัดประชุมผู้ถือหุ้นของบริษัทจดทะเบียนที่ถูกเสนอซื้อหลักทรัพย์และของผู้ขออนุญาตรวมทั้งสําเนามติที่ประชุมผู้ถือหุ้นของบริษัทจดทะเบียนที่ถูกเสนอซื้อหลักทรัพย์และของผู้ขออนุญาตที่เห็นชอบแผนการปรับโครงสร้างการถือหุ้นและการจัดการ รวมทั้งแผนอื่นใดที่จําเป็นต้องให้ที่ประชุมผู้ถือหุ้นพิจารณาอนุมัติ (กรณีผู้ขออนุญาตเป็นบริษัทที่มีหุ้นจดทะเบียนในตลาดหลักทรัพย์)(6) สําเนาหนังสือแจ้งผลการอนุญาตเบื้องต้นจากตลาดหลักทรัพย์เกี่ยวกับแผนการปรับโครงสร้างการถือหุ้นและการจัดการของบริษัทจดทะเบียนที่ถูกเสนอซื้อหลักทรัพย์และผู้ขออนุญาตและแผนการนําหลักทรัพย์ของผู้ขออนุญาตเข้าจดทะเบียนต่อตลาดหลักทรัพย์ (7) สําเนาหนังสือการได้รับความเห็นชอบการปรับโครงสร้างการถือหุ้นและการจัดการของผู้ขออนุญาตและของบริษัทจดทะเบียนที่ถูกเสนอซื้อหลักทรัพย์จากหน่วยงานที่กํากับดูแลซึ่งมีอํานาจหน้าที่ตามกฎหมาย (กรณีกฎหมายกําหนดให้ต้องขอความเห็นชอบ) (8) สําเนาสัญญาให้บุคคลอื่นมีอํานาจเด็ดขาดในการบริหารงานของผู้ขออนุญาต (ถ้ามี)(9) สําเนารายงานการตรวจสอบจากหน่วยงานกํากับดูแลซึ่งมีอํานาจหน้าที่ตามกฎหมายฉบับล่าสุด ซึ่งรวมถึงรายงานเกี่ยวกับระบบควบคุมภายใน (ถ้ามี)(10) สําเนาหนังสืออนุญาตให้เพิ่มทุนจากหน่วยงานกํากับดูแลซึ่งมีอํานาจหน้าที่ตามกฎหมาย (กรณีกฎหมายกําหนดให้ต้องขออนุญาต)(11) หนังสือรับรองจากผู้ขออนุญาตเกี่ยวกับการรับทราบภาระหน้าที่ความรับผิดชอบภายหลังการเสนอขายหลักทรัพย์ (กรณีผู้ขออนุญาตเป็นบริษัทลงทุนที่จัดตั้งขึ้นใหม่)(12) หนังสือรับรองจากกรรมการและผู้บริหารของผู้ขออนุญาตเกี่ยวกับการรับทราบภาระหน้าที่ความรับผิดชอบการรายงานการถือหลักทรัพย์ตามมาตรา 59 (กรณีผู้ขออนุญาตเป็นบริษัทลงทุนที่จัดตั้งขึ้นใหม่ หรือผู้ขออนุญาตเป็นบริษัทจดทะเบียนที่มีหุ้นจดทะเบียนในตลาดหลักทรัพย์และไม่เคยได้รับอนุญาตให้ออกและเสนอขายหลักทรัพย์จากสํานักงาน)(13) หนังสือรับรองการปฏิบัติหน้าที่ของที่ปรึกษาทางการเงิน (ให้รวมถึงการรับรองการปฏิบัติหน้าที่ในการให้ความเห็นในการประชุมผู้ถือหุ้นด้วย)(14) หนังสือรับรองจากกรรมการอิสระและกรรมการตรวจสอบว่ามีความเข้าใจในบทบาท หน้าที่ และความรับผิดชอบของการเป็นกรรมการอิสระและกรรมการตรวจสอบของบริษัทและสามารถให้ความเห็นอย่างเป็นอิสระเกี่ยวกับการดําเนินงานของผู้ขออนุญาตในเรื่องการปฏิบัติให้เป็นไปตามมติที่ประชุมผู้ถือหุ้น เป็นธรรมต่อผู้ถือหุ้นทุกราย และเป็นไปตามกฎหมายข้อบังคับและกฎระเบียบต่าง ๆ ที่เกี่ยวข้อง (กรณีผู้ขออนุญาตเป็นบริษัทลงทุนที่จัดตั้งขึ้นใหม่)(15) หนังสือแสดงความเห็นของคณะกรรมการตรวจสอบเกี่ยวกับความเพียงพอเหมาะสมของระบบการควบคุมภายในของผู้ขออนุญาตและบริษัทย่อย ตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต โดยอนุโลม(16) หนังสือให้ความเห็นเกี่ยวกับรายการระหว่างกันจากคณะกรรมการตรวจสอบ (17) สําเนามติที่ประชุมคณะกรรมการบริษัท ในการประชุมครั้งที่คณะกรรมการบริษัทมีการมอบอํานาจให้กรรมการผู้จัดการหรือบุคคลอื่นทําหน้าที่แทน (ถ้ามี) (18) รายงานหรือสําเนารายงานผลการตรวจสอบระบบควบคุมภายในของระบบงานสําคัญล่าสุดและรายงานการติดตามผลการตรวจสอบระบบควบคุมภายใน (ถ้ามี) พร้อมตารางอํานาจอนุมัติ (กรณีผู้ขออนุญาตเป็นบริษัทที่มีหุ้นจดทะเบียนในตลาดหลักทรัพย์) (19) สําเนาข้อสังเกตของผู้สอบบัญชีเกี่ยวกับความบกพร่องของระบบควบคุมภายในทางบัญชีที่สําคัญฉบับล่าสุด (ถ้ามี) (กรณีผู้ขออนุญาตเป็นบริษัทที่มีหุ้นจดทะเบียนในตลาดหลักทรัพย์)(20) สําเนารายงานหรือความเห็นของผู้เชี่ยวชาญ (ถ้ามี)(21) ใบรายการหรือสําเนาใบรายการการตรวจสอบกิจการของที่ปรึกษาทางการเงิน(22) ใบรายการที่แสดงว่าผู้ขออนุญาตมีคุณสมบัติเป็นไปตามหลักเกณฑ์ที่เกี่ยวกับการเป็นบริษัทลงทุนที่จัดตั้งขึ้นใหม่ ตามที่กําหนดไว้ในประกาศคณะกรรมการกํากับตลาดทุนว่าด้วยการขออนุญาต และการอนุญาตให้เสนอขายหุ้นที่ออกใหม่ (กรณีผู้ขออนุญาตเป็นบริษัทลงทุนที่จัดตั้งขึ้นใหม่)(23) เอกสารหรือกระดาษทําการประกอบการทํางบเสมือนกรณีที่งบการเงินของผู้ขออนุญาตไม่สะท้อนผลประกอบการที่แท้จริงของกิจการ(24) เอกสารที่แสดงว่ากรรมการและผู้บริหารเป็นบุคคลที่มีชื่ออยู่ในระบบข้อมูลรายชื่อกรรมการและผู้บริหารของผู้ขออนุญาต (กรณีผู้ขออนุญาตเป็นบริษัทลงทุนที่จัดตั้งขึ้นใหม่) (25) งบการเงินปีล่าสุดและงบการเงินไตรมาสล่าสุดของผู้ขออนุญาต (กรณีผู้ขออนุญาตเป็นบริษัทลงทุนที่จัดตั้งขึ้นใหม่ งบการเงินดังกล่าวให้หมายความรวมถึงงบการเงินของบริษัทจดทะเบียนที่ถูกเสนอซื้อหลักทรัพย์ด้วย)ข้อ ๓ รายละเอียดของข้อมูลในหนังสือนัดประชุมผู้ถือหุ้นเกี่ยวกับแผนการปรับโครงสร้างการถือหุ้นของผู้ขออนุญาตและบริษัทจดทะเบียนที่ถูกเสนอซื้อหลักทรัพย์ ให้มีรายการและรายละเอียดอย่างน้อยตามที่กําหนดไว้บนเว็บไซต์ของสํานักงานข้อ ๔ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่10 กรกฎาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์